burgasdotpro/wikipedia huggingface dataset:
Žiar (1 408 m n. m.)

Žiar () je vrch v Nízkych Tatrách. Leží nad obcou Dolná Lehota, približne severozápadne od Brezna. 
Poloha.
Nachádza sa v strednej časti Nízkych Tatier, v geomorfologickom podcelku Ďumbierske Tatry a časti Ďumbier. Leží v Banskobystrickom kraji, v okrese Brezno a zasahuje na katastrálne územie obce Dolná Lehota a Jasenie. Najbližšími sídlami sú na juhovýchode situovaná osada Krpáčovo, južným smerom ležia Horná a Dolná Lehota a Jasenie, severozápadne sa nachádza Magurka a Železnô a severovýchodne Demänovská Dolina. Masív patrí do Národného parku Nízke Tatry.
Opis.
Žiar je súčasťou rázsochy, ktorá vybieha južným smerom cez Skalku () a Žiarsku hoľu () z Kotlísk () v hlavnom hrebeni. Západným smerom susedí Struhár () a Ráztocké poľany (), južným Obrštín () a Strmý vŕštek (), východným Poľana (), Baba () a Snožka () a severným Skalka, Žiarska hoľa, Malý Chabenec () a Ďurková (). Masív patrí do povodia rieky Hron; zo západných svahov voda odteká potokom Lomnistá cez Jasenský potok, južné odvodňuje Borovský potok a východné oblasti potok Dve vody do Vajskovského potoka. Vrcholovou časťou prechádza značený chodník z Dolnej Lehoty na Kotliská.
Výhľady.
Hrebeň i vrchol pokrýva súvislý lesný porast, ktorý neumožňuje rozhľad. Z vhodných lokalít s redšou vegetáciou je možné pozorovať okolité vrcholy Nízkych Tatier, ojedinele tiež Štiavnické vrchy, Javorie, Poľanu a Veporské vrchy.
Diamant (album)

Diamant je názov kompilácie skupiny IMT Smile. Tento album, z roku 2005 od hudobného vydavateľstva Universal Music, vyšiel na dvoch CD. Prvý disk je kompiláciou známych skladieb skupiny IMT Smile a zo sólového albumu Ivana Táslera, "T", a jedného bonusu s názvom „Diamant“. Druhé CD obsahuje niekoľko coververzií skladieb, koncertné nahrávky a štyri predtým nezverejnené skladby nahrané skupinou IMT Smile.
Conservatoire national supérieur d'art dramatique

Conservatoire national supérieur d'art dramatique (Národné konzervatórium dramatických umení) je francúzska grande école (vysoká škola).
Konzervatórium bolo pôvodne súčasťou "École royale de chant et de déclamation" (Kráľovská škola spevu a prednesu), založenej v roku 1784, recitovanie bolo totiž chápané ako súčasť hudobného vzdelania. To vysvetľuje aj termín konzervatórium, ktorý sa všeobecne používa pre hudobné školy, nie však pre dramatické školy.
V roku 1806 sa dramatické umenie stalo nezávislým predmetom, no prednes na škole zostal okrajovou oblasťou. V roku 1946 bolo konzervatórium rozdelené, hudobníci sa presunuli inam a dramatická škola si ponechala budovu s divadelným priestorom "Théâtre du Conservatoire", ktorý bol v roku 1811 navrhnutý ako koncertná sála. Súčasný názov má konzervatórium od roku 1968.
Naberežnyje Čelny

Naberežnyje Čelny (tatársky: Яр Чаллы/Yar Çallı, rusky: На́бережные Челны́) je prístavné mesto v Rusku, druhé najväčšie mesto republiky Tatársko.
Leží na rieke Kama, 225 km východne od Kazane.
Priemysel.
V meste sídli spoločnosť Kamaz ("KAMskij Avtomobilnyj Zavod"), výrobca ruských nákladných automobilov. Neďaleko mesta sa nachádza priehradná nádrž.
T (album)

T (niekedy, na audiokazetách, aj Tásler) je názov sólového štúdiového albumu, ktorý v roku 2003 cez hudobné vydavateľstvo Universal Music vydal člen skupiny IMT Smile, Ivan Tásler. Tento album, ktorý nahrávalo viacero štúdiových hudobníkov a produkoval ho Oskar Rózsa obsahuje skladby, ktoré sú bežným repertoárom koncertných vystúpení, či kompilácií skupiny IMT Smile.
Niečo s nami je

Niečo s nami je je šiesty štúdiový album skupiny IMT Smile. Tento album vydalo v roku 2006 hudobné vydavateľstvo Universal Music.
Majstrovstvá sveta v ľadovom hokeji žien do 18 rokov 2009

Majstrovstvá sveta v ľadovom hokeji žien do 18 rokov 2009 boli druhé majstrovstvá sveta v ľadovom hokeji žien do 18 rokov. Konali sa v nemeckom meste Füssen od 5. do 10. januára 2009. Titul z minuloročných MS obhájili hokejistky USA, keď vo finále vyhrali nad Kanadou gólom v predĺžení.
Play-off o 5.–8. miesto.
Zápas o 7. miesto (o udržanie).
 vyhralo a udržalo sa v Top divízii. zostupuje do I. divízie MS 2010.
I. divízia.
Turnaj I. divízie MS 2009 sa hral v Chambéry vo Francúzsku od 28. decembra 2008 do 2. januára 2009.
Live (IMT Smile)

Live je prvý koncertný album skupiny IMT Smile. Tento album vydalo v roku 2007 hudobné vydavateľstvo Universal Music. Na albume sú zastúpené v koncertnom prevedení najväčšie hity skupiny IMT Smile. Zaujímavosťou je, že sú na ňom aj skladby zahrané s komorným orchestrom, ktoré na turné odzneli len na dvoch koncertoch.
Jozef Galovič

Jozef Maximilián Galovič (* 13. október 1880, Nováky† 1956) bol slovenský železničiar a politik HSĽS v období medzivojnového Česko-Slovenska.
Životopis.
Povolaním bol traťmajster Československých dráh v Nových Zámkoch. Patril k národne uvedomelým verejným činiteľom v národnostne zmiešanom slovensko-maďarskom prostredí. V roku 1927 založil v Nových Zámkoch vydavateľské družstvo, ako aj týždenník "Slovenský juh". Pôsobil v Slovenskom katolíckom kruhu i Slovenskom zväze železničiarov. Politicky sa aktivizoval v Hlinkovej slovenskej ľudovej strane. Po krajinských voľbách v roku 1928 ľudákov zastupoval v okresnom zastupiteľstve Nové Zámky. V parlamentných voľbách v roku 1929 kandidoval za HSĽS do poslaneckej snemovne v XVI. volebnom kraji. Poslancom sa však stal až dodatočne 27. januára 1931 po tom, čo sa mandátu vzdal poslanec Pavol Macháček. V parlamentne zasadal v zahraničnom a zásobovacom výbore.
Al dente

Al dente () je označenie cestovín alebo ryže, ktoré sú uvarené tak, aby neboli úplne mäkké alebo tvrdé, ale aby pri prežúvaní kládli mierny odpor. 
V súčasnej talianskej kuchyni tento výraz označuje ideálnu konzistenciu cestovín a jeho základom je kratší čas ich varenia. "Molto al dente" je kulinársky výraz pre mierne nedovarené cestoviny. Tie sú výsledkom prvého varenia, keď sa cesto varí na dvakrát.
Podľa American Diabetes Association majú cestoviny varené "al dente" nižší glykemický index ako cestoviny, ktoré sú varené domäkka. Pri varení komerčných cestovín nastáva fáza "al dente" hneď po zmiznutí bielej farby v strede cestovín.
Baba (vrch v Nízkych Tatrách)

Baba () je vrch v Nízkych Tatrách. Leží nad rekreačným strediskom Tále, približne severne od Brezna. 
Poloha.
Nachádza sa v strednej časti Nízkych Tatier, v geomorfologickom podcelku Ďumbierske Tatry a časti Ďumbier. Leží v Banskobystrickom kraji, v okrese Brezno a zasahuje na katastrálne územie obce Dolná Lehota a Horná Lehota. Najbližšími sídlami sú na juhovýchode situovaná rekreačná osada Tále (Bystrá) a juhozápadne ležiace Krpáčovo, južným smerom ležia Horná Lehota, Bystrá a Mýto pod Ďumbierom, severne sa nachádza Demänovská Dolina. Masív patrí do Národného parku Nízke Tatry.
Opis.
Baba je súčasťou rázsochy, ktorá vybieha južným smerom z Derešov () v hlavnom hrebeni. Západným smerom leží Žiarska hoľa (), Snožka () a Poľana (), južným Príslop () a Mesiačik (), východným Veľký Gápeľ a severným Pálenica (), Chopok (), Dereše a Poľana (). Masív patrí do povodia rieky Hron; zo západných svahov voda odteká do Vajskovského potoka, z východne sa zvažujúcich oblastí vodu odvádza Bystrianka. Popod vrchol prechádza značený chodník z Táľov na Dereše.
Výhľady.
Hrebeň i vrchol pokrýva nesúvislý lesný porast s plochami kosodreviny, ktorý umožňuje len obmedzený rozhľad. Z vhodných lokalít s nízkou vegetáciou je možné pozorovať okolité vrcholy Nízkych Tatier, no tiež Stolické a Veporské vrchy, Poľanu a Štiavnické vrchy.
Fettuccine Alfredo

Fettuccine Alfredo alebo fettuccine al burro (v preklade z tal. "fettuccine s maslom") je talianske cestovinové jedlo z čerstvých fettuccine zmiešaných s maslom a parmezánom (). Keď sa syr roztopí, emulguje tekutiny, čím sa vytvorí hladká a bohatá syrová omáčka obaľuje cestoviny. Jedlo je pomenované po Alfredovi di Leliovi, ktorý ho uvádzal vo svojej reštaurácii v Ríme začiatkom až do polovice 20. storočia; „ceremónia“ prípravy anglického servisu bola neoddeliteľnou súčasťou jedla.
Jedlo sa rozšírilo ďalej do sveta. V Taliansku sa „fettuccine al burro“ vo všeobecnosti považuje za domácu kuchyňu, a cestovinové jedlo alebo omáčka s názvom „Alfredo“ sú neznáme a vo všeobecnosti sa im talianski spisovatelia vysmievajú.
Omáčka Alfredo.
Omáčka Alfredo sa často predáva ako potravina v obchodoch s potravinami v mnohých krajinách. Na rozdiel od pôvodného prípravku, ktorý je zahustený iba syrom, verzie priemyselne spracovanej a fast foodovej omáčky Alfredo môžu byť zahustené vajcom alebo škrobom.
V roku 2020 začala reštaurácia Alfredo alla Scrofa ponúkať vlastnú fľaškovú verziu „Salsa Alfredo“, propagovanú ako výrobok, na ktorý boli použité len tie najkvalitnejšie suroviny. Obsahuje Parmigiano-Reggiano (43%), vodu, maslo, ryžovú múku a slnečnicový olej a bez smotany.
Derecho

Derecho (zo španielskeho derecho // – "priamy") je rozsiahly dlhotrvajúci prejav búrkového systému, pri ktorom veje silný vietor v priamom smere. Často býva veľmi ničivý, dosahuje až silu víchrice. Zasahuje územie s dĺžkou stoviek kilometrov.
Zvyčajne sa vyskytuje v Severnej Amerike, ale ani výskyty v Európe nie sú výnimočné, derecho bolo napríklad 11. augusta 2017 zaznamenané aj na Slovensku, pričom zasiahlo aj severovýchodné Česko a veľkú časť Poľska a spôsobilo obrovské materiálne škody i obete na životoch.
Pojem prvý raz použil americký fyzik Gustavus Detlef Hinrichs v časopise "American Meteorological Journal" v roku 1888 – pochádza zo španielskeho výrazu "derecho" vzhľadom na charakteristické priame prúdenie vetra, analogicky k pojmu "tornado" (tornádo) ako točivému pohybu. Termín však bol na dlhé desaťročia nepoužívaný, až kým ho následne pri ďalšom meteorologickom výskume na základe Hinrichsových prác objavili a znovuzaviedli („oživili“) v roku 1987 meteorológovia Robert H. Johns a William D. Hirt.
Pálenica (vrch v Nízkych Tatrách)

Pálenica () je vrch v Nízkych Tatrách. Leží nad rekreačným strediskom Tále, približne severne od Brezna. 
Poloha.
Nachádza sa v strednej časti Nízkych Tatier, v geomorfologickom podcelku Ďumbierske Tatry a časti Ďumbier. Leží v Banskobystrickom kraji, v okrese Brezno a zasahuje na katastrálne územie obce Dolná Lehota a Horná Lehota. Najbližšími sídlami sú na juhovýchode situovaná rekreačná osada Tále (Bystrá) a juhozápadne ležiace Krpáčovo, južným smerom ležia Horná Lehota, Bystrá a Mýto pod Ďumbierom, severne sa nachádza Demänovská Dolina. Masív patrí do Národného parku Nízke Tatry.
Opis.
Pálenica je súčasťou rázsochy, ktorá vybieha južným smerom cez Príslop () z Derešov () v hlavnom hrebeni. Západným smerom leží Skalka (), Žiarska hoľa () a Snožka (), južným sa nachádza Poľana (), Baba () a Mesiačik (), východným Veľký Gápeľ () a Ďumbier () a severným Príslop, Chopok (), Dereše a Poľana (). Masív patrí do povodia rieky Hron; zo západných svahov voda odteká do Vajskovského potoka, z východne sa zvažujúcich oblastí vodu odvádza Bystrianka. Vrcholovou časťou prechádza značený chodník z Táľov na Dereše. Východne leží horské stredisko Srdiečko.
Výhľady.
Hrebeň i vrchol pokrýva nižší porast s plochami kosodreviny, ktorý umožňuje čiastočne obmedzený kruhový rozhľad. Z vhodných lokalít s nízkou vegetáciou je možné pozorovať okolité vrcholy Nízkych Tatier, no tiež Stolické a Veporské vrchy, Poľanu, Štiavnické a Kremnické vrchy.
Jared Padalecki

Jared Padalecki (; * 19. júl 1982, San Antonio, Texas, Spojené štáty) je americký herec, ktorý sa preslávil v televíznych seriáloch, ako "Ženy z rodu Gilmorovcov" (2000-2007) a "Hrozba z temnoty" (2005 - 2019).
Detstvo a mladosť.
Padalecki sa narodil Geraldovi a Sherri Padaleckim. Jeho otec pochádza z Poľska a matka má nemeckých, francúzskych, škótskych a anglických predkov. V mladosti sa presťahoval do Los Angeles, aby sa mohol venovať hereckej kariére.
Kariéra.
V roku 2000 bol obsadený do televízneho seriálu "Ženy z rodu Gilmorovcov", kde účinkoval do roku 2005. V roku 2004 si zahral v komédii "Olsen Twins: Jeden deň v New Yorku". O rok neskôr, sa pripojil k hereckému obsadeniu ako Elisha Cuthbert, Paris Hilton a Chad Michael Murray, vo filme "Dom voskových figurín". V rovnakom roku hral vedľajšiu úlohu vo filme "Cry_Wolf" a tiež bol obsadený do jednej z hlavných úloh v televíznom seriály "Hrozba z temnoty", kde si zahral po boku Jensena Acklesa. Účinkoval v televíznom seriály do roku 2020. 
V roku 2009 si zahrala vo filme "Piatok trinásteho". 
V roku 2021 stvárnil hlavnú postavu v televíznom seriály "Walker", kde sa objavil ako Walker Texas Ranger. V televíznom seriály hrala aj jeho žena Genevieve.
Súkromný život.
Padalecki sa v roku 2010 oženil za herečku Genevieve Cortez, s ktorou sa spoznal počas natáčania televízneho seriálu "Hrozba z temnoty". Majú spolu tri deti a žijú v Austine v Texase. Je tiež vlastníkom baru "Stereotype" v Austine.
La Komika

Divadlo La Komika vzniklo v roku 2015 ako nezávislá divadelná scéna. Sídli v bratislavskom Starom Meste na Michalskej ulici a ako také sa venuje výlučne autorskej tvorbe inscenácií svojho zakladateľa Karola Vosátka. Jeho hľadisko disponuje kapacitou takmer 100 miest. Pôvodné plány počítali s 15 až 22 predstaveniami mesačne a s rozšírením komediálneho žánru i o kabaret.
Jana Hrebendová

Jana Hrebendová (* 28. jún 1812, Humpolec – † 23. január 1880, Vrbovce) bola slovenská osvetová a zdravotnícka pracovníčka. Niektorými považovaná za prvú slovenskú ošetrovateľku.
Bola dcérou evanjelického kňaza Pavla Bórika. Žila v Sobotišti, Prietrži, Senici a Vrbovciach. Spolupracovala na organizovaní kultúrneho života Slovákov v Pešti. V roku 1848 sa zúčastnila slovenského povstania počas ktorého zabezpečovala zdravotnícku pomoc priamo na bojisku, za čo bola uhorskými úradmi prenasledovaná a väznená. Istý čas skrývala hurbanovskú zástavu, písomnosti a pečať Slovenskej národnej rady. Po roku 1849 pôsobila v osvetovej činnosti (prevažne medzi ženami a mládežou) a ako ľudová liečiteľka.
Žihársky kanál

Žihársky kanál je kanál v regióne Dolné Považie na území obce Žihárec, v okrese Šaľa, v Nitrianskom kraji. Nachádza sa v geomorfologickom celku Podunajská rovina. Je pravostranným prítokom Selického kanála. Má dĺžku . Je tokom VI. rádu.
Začiatok.
Začína sa v na území obce Žihárec, na okraji juhovýchodnej časti intravilánu obce, pri poľnohospodárskom družstve Žihárec, na západnom okraji poľa "Bojovište". Patrí do okresu Šaľa v Nitrianskom kraji. Nachádza sa v geomorfologickom celku Podunajská rovina.
Opis toku.
Od začiatku tečie juhovýchodným smerom a v tomto smere pokračuje až do svojho ústia, v vyteká z intravilánu a pokračuje cez poľnohospodársky extravilán obce Žihárec, svojim pravým brehom obmýva pole "Jazerný svah" a ľavým brehom obmýva pole "Bojovište", v sa približuje k obecnej hranici medzi obcou Žihárec a obcou Selice, na krátkom úseku sleduje túto obecnú hranicu, v extraviláne obce Žihárec ústi v do Selického kanála ako jeho pravostranný prítok. Selický kanál je ďalej prítokom Kolárovského kanála. Vodný tok "Žihársky kanál" nemá prítoky.
Pôvod názvu.
Vodný tok "Žihársky kanál" má pôvod v názve obce Žihárec. Z tohto toponyma kombináciou s formantom "-ský, -sky", sytémovou redukciou formantu "-ec" a kombináciou so všeobecným podstatným menom kanál s významom "umelý vodný tok, spravidla so spevnenými bokmi" bolo utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena v podobe "Žihársky kanál" ako súčasť veľmi početnej skupiny názvov v slovenskej toponymii, najmä hydronymii.. Názov vodného toku "Žihársky kanál" bol štandardizovaný v roku 1978. Názov obce Žihárec má pôvod v osobnom mene. Najstarší dochovaný písomný záznam názvu obce sa viaže k roku 1251 v podobe "Sygarth". V priestore slovenskej hydronymie vodných tokov hydronymum "Žihársky kanál" je jedinečným hydronymom (júl 2022).
Referencie.
Eternals (film)

Eternals je americký akčný film z roku 2021 od režisérky Chloé Zhao, natočený na motívy komiksov od vydavateľstva Marvel Comics o humanoidnej rase Eternals. Jedná sa o 26. film filmovej série Marvel Cinematic Universe.
Natáčanie sa začalo v júli 2019 v Anglicku. Dátum premiéry bol pôvodne určený na 6. november 2020 ale kvôli pandémií covidu-19 bola premiéra filmu niekoľkokrát presunutá. V septembri 2020 bola nakoniec premiéra stanovená na 5. november 2021.
Obsadenie.
V potitulkovej scéne sa objavili: Harry Styles ako Eros / Starfox a Patton Oswalt ako Pip the Troll. Vo voice-cameo úlohe sa objavil Mahershala Ali ako Blade.
Príslop (vrch v Nízkych Tatrách)

Príslop () je vrch v Nízkych Tatrách. Leží nad rekreačným strediskom Tále, približne severne od Brezna. 
Poloha.
Nachádza sa v strednej časti Nízkych Tatier, v geomorfologickom podcelku Ďumbierske Tatry a časti Ďumbier. Leží v Banskobystrickom kraji, v okrese Brezno a zasahuje na katastrálne územie obce Dolná Lehota a Horná Lehota. Najbližším sídlom je severne situovaná Demänovská Dolina, južným smerom leží rekreačná osada Tále (Bystrá) a Krpáčovo, no tiež obce Mýto pod Ďumbierom, Bystrá, Horná a Dolná Lehota. Masív patrí do Národného parku Nízke Tatry.
Opis.
Príslop je súčasťou rázsochy, ktorá vybieha južným smerom na Babu () z Derešov () v hlavnom hrebeni. Západným smerom ležia Kotliská (), Skalka (), Žiarska hoľa () a Žiar (), južným sa nachádza Poľana (), Pálenica (), Baba () a Mesiačik (), východným Veľký Gápeľ (), Ďumbier () a Krúpova hoľa () a severným Chopok (), Dereše a Poľana (). Masív patrí do povodia rieky Hron; zo západných svahov voda odteká do Vajskovského potoka, z východne sa zvažujúcich oblastí vodu odvádza Bystrianka. Vrcholovou časťou prechádza značený chodník z Táľov na Dereše. Východne leží horské stredisko Srdiečko.
Výhľady.
Hrebeň i vrchol pokrýva nižší porast s plochami kosodreviny, ktorý umožňuje čiastočne obmedzený kruhový rozhľad. Z vhodných lokalít s nízkou vegetáciou je možné pozorovať okolité vrcholy Nízkych Tatier, no tiež Poľanu, Štiavnické a Kremnické vrchy.
Kim Campbellová

Kim Campbellová (neprechýlene: Kim Campbell; * 10. marec 1947, Port Alberni, Britská Kolumbia, Kanada) je bývalá kanadská politička, akademička a právnička.
V roku 1993 bola predsedníčkou vlády Kanady ako prvá a zatiaľ jediná žena v tejto funkcii.
Životopis.
Narodila sa ako Avril Phaedra Campbellová v meste Port Alberni. V roku 1969 získala titul z politológie na University of British Columbia, v rokoch 1970 až 1970 študovala na London School of Economics and Political Science. Po absolvovaní vyučovala politológiu, v roku 1983 na UBC absolvovala právo a kým nezačala svoju politickú kariéru, dva roky vo Vancouveri pôsobila ako právnička.
Politická kariéra.
V roku 1986 bola zvolená do provinčného parlamentu v Britskej Kolumbii, v októbri 1988 z parlamentu rezignovala. V novembri 1988 vyhrala voľby v okrsku Vancouver Centre a stala sa poslankyňou federálneho parlamentu. V roku 1989 sa stala ministerkou pre indiánske záležitosti a rozvoj Severu. V roku 1990 sa stala prvou ženou vo funkcii ministra spravodlivosti Kanady. V januári 1993 sa stala prvou ministerkou obrany a záležitostí vojenských veteránov. Stala sa tiež prvou ženou reprezentujúcou štát na stretnutí NATO.
Vo februári 1993 rezignoval vtedajší predseda vlády, Brian Mulroney, a Campbellová vyhrala stranícke voľby, stala sa predsedníčkou strany a vo veku 46 rokov bola 19. júna 1993 menovaná za predsedníčku vlády. V októbri 1993 však jej strana prehrala federálne voľby a Campbellová po 123 dňoch vo funkcii 13. decembra 1993 rezignovala.
Neskoršia kariéra.
Po politike pôsobila v akademickej sfére, v rokoch 1996 až 2000 bola generálnou konzulkou Kanady v Los Angeles. Neskôr pôsobila v treťom sektore.
Čo keby...?

Čo keby…? (v anglickom origináli What If…?) je americký animovaný televízny seriál, vytvorený na motívy komiksov od vydavateľstva Marvel Comics. Autorkou seriálu je Ashley Bradleyová a je vysielaný na streamovacej platforme Disney+ od augusta 2021. "Čo keby…?" je v poradí štvrtým seriálom v MCU a je súčasťou 4. fázy Marvel Cinematic Universe a Mnohovesmírnej ságy.
Rozprávačom seriálu je postava - Uatu The Watcher (Pozorovateľ), ktorého stvárňuje Jeffrey Wright, a v jednotlivých epizódach hosťujú herci z filmov od Marvel Cinematic Universe.
Premiéra prvej série bola 11. augusta 2021 a obsahovala deväť epizód. Druhá séria mala premiéru 22. decembra. V súčasnosti sa pripravuje tretia séria.
Dej.
"Čo keby…?" skúma, čo by sa stalo, keby sa významné momenty z Marvel Cinematic Universe udiali inak. Seriál sa odohráva po finále prvej série seriálu "Loki". V druhej sezóne, po vytvorení Strážcov mnohovesmíru, Pozorovateľ pokračuje v objavovaní podivnejších svetov, stretáva nových hrdinov a udržiava mnohovesmír v bezpečí.
Obsadenie.
Hosťujúci herci.
Ďalej sa objavili postavy: Tony Stark / Iron-Man, Steve Rogers / Kapitán Amerika, Carol Danversová / Captain Marvel, Peter Parker / Spider-Man, Ultron, Nataša Romanovová / Black Widow, Gamora, Drax Ničiteľ, Red Skull, Generál Thaddeus "Thunderbolt" Ross, Betty Ross, Peter Quill / Star-Lord, Obadiah Stane, Janet Van Dyne, Odin, Xu Wenwu, Shuri, Pepper Pottsová a členovia skupiny Dora Milaje, avšak s iným hlasovým obsadením než vo filmoch od Marvel Cinematic Universe.
ADP-ribóza

Adenozíndifosfátribóza alebo ADP-ribóza (ADPR) je ester ribózy a adenozíndifosfátu. Poly ADP-ribózapolymeráza spája tieto molekuly do dlhých reťazcov. ADPR vzniká z cyklickej ADP-ribózy pôsobením enzýmu CD38, ktorý využíva nikotínamidadeníndinukleotid (NAD+) ako kofaktor.
ADPR sa viaže na kanál TRPM2, čím ho aktivuje. Je to najpotentnejší agonista tohto kanálu. cADPR sa takisto viaže na a aktivuje TPRM2 a pôsobenie týchto molekúl je synergické, obe molekuly zvyšujú vzájomné pôsobenie na tento kanál.
A Lyga

A lyga je najvyššia futbalová klubová súťaž v Litve. Je riadená Litovskou futbalovou federáciou LFF (litovsky Lietuvos Futbolo Federacija). V posledných rokoch sa počet účastníkov pohyboval od 8 po 12 tímov v sezóne 2021 bolo v lige 10 tímov. Kvôli drsným zimám sa liga hrá od jari do jesene. Najúspešnejším tímom je s deviatimi titulmi FK Žalgiris.
Prehľad víťazov.
Výkony podľa klubu.
Kluby ktoré aktuálne hrajú A Lygu, sú zvýraznený tučne
† - zaniknuté kluby
Kyselina benzénsulfónová

Kyselina benzénsulfónová (konjugovaná báza benzénsulfonát) je organosírová zlúčenina so vzorcom C6H603S. Je to najjednoduchšia aromatická sulfónová kyselina. Vytvára biele hygroskopické kryštály alebo bielu voskovitú pevnú látku, ktorá je rozpustná vo vode a etanole, mierne rozpustná v benzéne a nerozpustná v nepolárnych rozpúšťadlách, ako je dietyléter. Často sa skladuje vo forme solí alkalických kovov. Jej vodný roztok je silne kyslý.
Príprava.
Kyselina benzénsulfónová sa pripravuje sulfonáciou benzénu s použitím koncentrovanej kyseliny sírovej:
Táto konverzia ilustruje aromatickú sulfonáciu, ktorá sa nazýva "jedna z najdôležitejších reakcií v priemyselnej organickej chémii".
Reakcie.
Kyselina benzénsulfónová vykazuje reakcie typické pre iné aromatické sulfónové kyseliny, tvoriace sulfónamidy, sulfonylchlorid a estery. Sulfonácia je obrátená nad 220 °C. Dehydratáciou oxidom fosforečným sa získa anhydrid kyseliny benzénsulfónovej ((C6H5SO2)20). Konverzia na zodpovedajúci benzénsulfonylchlorid (C6H5S02CI) sa uskutoční chloridom fosforečným.
Je to silná kyselina, ktorá je takmer úplne disociovaná vo vode.
Kyselina benzénsulfónová a príbuzné zlúčeniny podliehajú desulfonácii, keď sa zahrievajú vo vode blízko 200 °C. Teplota desulfonácie koreluje s ľahkosťou sulfonácie: 
Z tohto dôvodu sa sulfónové kyseliny zvyčajne používajú ako ochranná skupina alebo ako metadirektíva pri elektrofilnej aromatickej substitúcii.
Soli alkalických kovov kyseliny benzénsulfónovej sa kedysi používali pri priemyselnej výrobe fenolu. Proces, niekedy nazývaný alkalická fúzia, spočiatku poskytuje fenoxidovú soľ:
Tento proces bol do značnej miery nahradený Hockovým procesom, ktorý vytvára menej odpadu.
Použitie.
Soli kyseliny benzénsulfónovej, ako je benzénsulfonát sodný "(Ludigol)" a monoetanolamín benzénsulfonát, sa používajú ako povrchovo aktívne látky v pracích prostriedkoch.
Rôzne farmaceutické liečivá sa pripravujú ako benzénsulfonátové soli a sú známe ako besiláty (INN) alebo besyláty (USAN).
V zriedenej forme sa používa aj ako odstraňovač polymérov a stripovacie činidlo.
Mesiačik

Mesiačik () je vrch v Nízkych Tatrách. Leží nad rekreačným strediskom Tále, približne severne od Brezna. 
Poloha.
Nachádza sa na juhu strednej časti Nízkych Tatier, v geomorfologickom podcelku Ďumbierske Tatry a časti Ďumbier. Leží v Banskobystrickom kraji, v okrese Brezno a na katastrálnom území obce Horná Lehota. Najbližšími sídlami sú južne situované rekreačné osady Tále (Bystrá) a Krpáčovo, obec Horná Lehota, severne leží Demänovská Dolina a juhovýchodne obce Mýto pod Ďumbierom a Bystrá. Vrcholom prechádza hranica Národného parku Nízke Tatry, do ktorého patrí severná polovica.
Opis.
Mesiačik je súčasťou rázsochy, ktorá vybieha južným smerom na Babu () z Derešov () v hlavnom hrebeni. Západným smerom leží Poľana () a Snožka (, severným Baba (), Pálenica (), Chopok () a Konské (), východným Veľký Gápeľ () a Zálomy () a južným Príslop () a Horný diel (). Masív patrí do povodia rieky Hron; zo západných svahov vodu odvádza potok Hnusné, z východne sa zvažujúcich oblastí vodu odvádza Bystrianka. Vrcholovou časťou prechádza značený chodník z Táľov na Dereše. 
Výhľady.
Hrebeň i vrchol pokrýva lesný, na južných svahoch vyťažený lesný porast, umožňujúci tak obmedzený rozhľad. Z vhodných lokalít s nízkou vegetáciou je možné pozorovať okolité vrcholy Nízkych Tatier, no tiež Veporské vrchy, Poľanu, Štiavnické a Kremnické vrchy.
Kúzlo (album)

Kúzlo je názov debutového štúdiového albumu slovenskej speváčky, bronzovej finalistky talentovej súťaže Česko Slovenská SuperStar z roku 2018 Karmen Pál-Baláž, ktorý v roku 2019 vydalo hudobné vydavateľstvo Universal Music.
Album, pri ktorého nahrávaní bol hlavným producentom, Adam Ďurica, obsahuje zbierku nenásilných, pritom nadpriemerných a vkusných rádiových singlov mladej začínajúcej talentovanej interpretky, medzi ktoré patria nahrávky ako „Anjel“, „Nádej“, či „Púšťam ťa“.
ADP-ribozylcykláza

ADP-ribozylcykláza/cyklická ADP-ribózahydroláza () je enzým, ktorý katalyzuje nasledujúcu chemickú reakciu:
Substrátmi tohto enzýmu sú NAD+ a H2O a jeho produktmi je ADP-ribóza a nikotínamid. Enzým katalyzuje štiepenie väzby medzi ribózou a nikotínamidom. Počas reakcie u tohto enzýmu vzniká cyklická ADP-ribóza, ktorú následne hydrolyzuje, čím vzniká ADP-ribóza. V tom sa líši od NAD+ glykohydrolázy, ktorá netvorí cyklickú ADP-ribózu ako intermediát.
Tento enzým patrí medzi hydrolázy, konkrétne glykozylázy, ktoré hydrolyzujú zlúčeniny s N-glykozylovou väzbou. Medzi ďalšie názvy tohto enzýmu patrí NAD+ glykohydroláza, NADáza, NAD+ hydroláza, difosfohydrínnukleotidáza a DPNáza. Tento enzým sa účastní metabolizmu nikotinátu a nikotínamidu.
Substrátová špecificita.
Tento enzým pôsobí na NAD+, nepôsobí na nikotínamidmononukleotid a nikotínamidribozid. ADP-ribozylcykláza však pôsobí i na izoniazid, z ktorého vzniká analóg NAD+, kde je izoniazid naviazaný na ribózu namiesto nikotínamidu.
Niektoré izozýmy tohto enzýmu sú inhibované nikotínamidom. V prípade slezinového izozýmu dochádza k inhibícii 50 % aktivity pri koncentrácii nikotínamidu asi 1,5 × 10-3 M (IC50), zatiaľ čo u "Neurospora crassa" dochádza k inhibícii až pri koncentrácii 1,45 × 10-1 M. Táto inhibícia je nekompetitívna.
Nikotínamidmononukleotid

Nikotínamidmononukleotid alebo NMN je nukleotid, ktorý sa skladá z fosfátu, ribózy a nikotínamidu. Vzniká z ribózy a nikotínamidu, nikotínamidribozidu alebo niacínu. 
Štruktúra.
Štruktúra nikotínamidribozidu (NR) a NMN sú takmer zhodné, ale NMN obsahuje ešte fosfátovú skupinu. Niektorí vedci veria, že NMN je príliš veľký na to, aby vstúpil do buniek cez bunkovú membránu a preto sa musí premeniť na NR pred vstupom do bunky, aby mohla prebehnúť syntéza NAD+. Inak by sa NMN musel do bunky presúvať pomocou špecifických transportérov, napríklad potenciálneho transportéru SLC12A8 (pozri nižšie).
NR i NMN podliehajú extracelulárnemu rozkladu enzýmom CD38, ktorý je inhibovaný napríklad CD38-IN-78c.
Vstup do buniek.
U ľudí existuje enzým, ktorý umožňuje vytvoriť NADH z NMN. Prepokladá sa, že u myší vstupuje NMN do buniek po vstrebaní v tenkom čreve v priebehu asi 10 minút, a to vďaka transportéru SLC12A8. Tento názor bol však napadnutý kvôli nedostatočnej evidencii a celý proces doteraz nie je známy.
Nikotínamidribozidkináza (NR kináza) je enzým, ktorý premieňa NR na NMN. Tieto enzýmy sú esenciálne pre využitie exogénnych NR a NMN. Niektoré výskumy ukazujú, že keď sa NMN podáva exogénne, musí sa najprv premeniť na NR, aby mohol vstúpiť do bunky, a potom sa refosforyluje naspäť na NMN.
Zdroje.
NMN sa nachádza v ovocí a zelenine, napríklad v edamame, brokolici, kapuste, uhorke a avokáde.
Význam.
Keďže NADH je kofaktor pre procesy prebiehajúce v mitochondriách, pre sirtuíny a pre PARP, MNM bol študovaný v zvieracích modeloch ako potenciálna neuroprotektívna látka a činidlo zastavujúce starnutie. Firmy predávajúce potravinové doplnky sa snažia predať prípravky s NMN práve vďaka týmto potenciálnym účinkom. V štúdii, ktorá prebehla na Keio University v Japonsku, bolo ukázané, že dávky až 500 mg sú pre mužov bezpečné. V klinických skúškach bolo zistené, že NMN zlepšuje svalovú senzitivitu na inzulín u prediabetických žien.
Roman Bomboš

Roman Bomboš (* 19. január 1971, Bratislava) je slovenský moderátor a scenárista. V súčasnosti je povereným riaditeľom Slovenského rozhlasu.
Zo života.
Pôvodne pracoval ako učiteľ slovenčiny a dejepisu. V Slovenskom rozhlase začal pracovať 15. mája 1995. Je päťnásobným držiteľom ocenenia Hudobný redaktor roka a laureátom ďalších novinárskych cien. Počas svojej tridsaťročnej kariéry pripravil a odmoderoval tisícky programov a podujatí. Je viacnásobným scenáristom vedomostnej šou "Čo ja viem", galavečera "Slovenka roka", "Krištáľové krídlo", či podujatia "Slovenský deň kroja". Ako moderátor sa uplatňuje najmä pri prenosoch koncertov či spoločenských podujatí, niekoľko rokov komentoval "Eurovision Song Contest", pripravoval a moderoval veľké podujatia typu 90. výročie Slovenského rozhlasu, Lýra 50, či koncerty pri príležitosti životného jubilea Kamila Peteraja, Janka Lehotského, Ľuboša Zemana, Petra Lipu, Aliho Brezovského, Mariky Gombitovej, či Jána Baláža. Počas svojej kariéry absolvoval množstvo profesionálnych spoluprác, stretnutí, či rozhlasových a televíznych rozhovorov s najväčšími hviezdami svetovej populárnej hudby, medzi ktoré patria Jean-Michel Jarre, Enya, Paul Young, Suzanne Vega, LP, James Blunt, či kapely Simply Red, Depeche Mode, Duran Duran, A-ha, a ďalší.
Roman Bomboš je od mája 1995 moderátorom Slovenského rozhlasu. Od roku 1996 spolupracuje aj s televíziou v mestskej časti Bratislava, v Ružinove, s Televíziou Ružinov (TVR). V epizódnej role sa po boku Georga Clooneyho a Nicole Kidmanovej objavil aj v svetovom blockbusteri "Pacemaker".
V máji 2024 sa spolupodieľal na megakoncerte Jeana Michela Jarra „Bridge From The Future“ v Bratislave, ktorý pre Slovenskú televíziu aj v priamom prenose komentoval.
Roman Bomboš je spolu s Luciou Vranovič autorom špeciálneho koncertného projektu „Depeche Note – Symphonic Tribute“, ktorého svetová premiéra sa konala 3. decembra 2024 v Peugeot Aréne v Bratislave. Na koncerte slovenskí symfonici pod vedením Adriana Kokoša odohrali symfonické verzie vybraných skladieb kapely Depeche Mode. V programe účinkovali aj Noemi Muková, Robo Roth a vokálna skupina Voising.
Od januára 2023 sa Roman Bomboš stal šéfom Rádia Slovensko. Vo funkcii inicioval viacero rozhlasových verejnoprávnych prvkov, medzi ktoré patrí napríklad návrat pôvodných rozhlasových hier do vysielania. Stojí pri zavádzaní moderných prvkov do rozhlasového vysielania, stál pri integrácii umelej inteligencie do spolupráce pri tvorbe rozhlasových poviedok.
V júli 2024 sa stal povereným riaditeľom Slovenského rozhlasu.
Uhlisko (kanál)

Uhlisko je kanál v regióne Dolný Zemplín na území obcí Hažín a Iňačovce v okrese Michalovce v Košickom kraji. Nachádza sa v geomorfologickom celku Východoslovenská rovina. Je ľavostranným prítokom Horného kanála. Má dĺžku . Je tokom IX. rádu.
Začiatok.
Začína sa v v juhovýchodnej časti územia obce Hažín v poli "Olštanovské". Patrí do okresu Michalovce v Košickom kraji. Nachádza sa v geomorfologickom celku Východoslovenská rovina v geomorfologickom podcelku Iňačovská tabuľa.
Opis toku.
Od začiatku tečie v priamke južným smerom a v tomto smere pokračuje až do svojho ústia do Horného kanála, preteká cez poľnohospodársky extravilán, v preteká cez obecnú hranicu a vteká na územie obce Iňačovce kde po krátkom úseku na pasienku resp. na poli "Uhlisko" v extraviláne obce Iňačovce ústi v do Horného kanála ako jeho ľavostranný prítok. Horný kanál po ďalších 100 m toku je ďalej prítokom Čiernej vody v povodí Uhu. Vodný tok "Uhlisko" nemá prítok.
Pôvod názvu.
Vodný tok "Uhlisko" má pôvod v toponyme – v názve vrchu, pasienka aj poľa s rovnakým názvom "Uhlisko" v obci Iňačovce, cez ktoré preteká. Názov dnešných topografických objektov "Uhlisko" v obci Iňačovce má pôvod v charakteristickom výskyte "uhliska" v predmetnom priestore s významom "topografický objekt, kde sa pálilo alebo skladovalo drevné uhlie", v čase pomenovania to bol zrejme les, alebo okraj lesa. Názov "Uhlisko" bol bez zmeny prenesený ako jednoslovné hydronymum na pomenovanie vodného kanála ako súčasť početnej skupiny názvov v slovenskej toponymii, najmä v hydronymii. Názov vodného toku "Uhlisko" bol štandardizovaný v roku 1990. V priestore slovenskej hydronymie vodných tokov hydronymum "Uhlisko" resp. jeho podoba v jednotnom jazykovednom čísle, je jedinečným hydronymom (júl 2022). 
Referencie.
Leslie Bibbová

Leslie Bibbová (; * 17. november 1974, Bismarck, Severná Dakota, USA) je americká herečka. Vo filmoch "Iron Man" (2008) a "Iron Man 2" (2010) stvárnila postavu Christine Everhart. 
Detstvo a mladosť.
Bibbová sa narodila v Bismarcku v Severnej Dakote ale vyrastala v Nelson County vo Virgínii. Jej otec zomrel tri roky po jej narodení. Neskôr sa Bibbová so svojou matkou a tromi staršími sestrami presťahovala do Richmondu vo Virginii, kde aj navštevovala katolícku strednú školu. 
Kariéra.
V roku 1990, ako šestnásťročná sa zúčastnila konkurzu v The Oprah Winfrey Show a Elite Agency, ktoré hľadali modelky. V porote sa objavila Naomi Campbell, John Casablancas, Linda Evangelista a Iman. Bibbová konkurz vyhrala. Neskôr sa venovala modelingu, kvôli ktorému odcestovala aj do Japonska. 
V roku 1996 sa prvý krát objavila aj v televíznom seriály "Pacific Blue". O rok neskôr, tiež získala menšiu úlohu vo filme "Súkromné neresti". V roku 1999 získala svoju prvú hlavnú rolu, v televíznom seriály "Popular". V roku 2000, si zahrala vedľajšiu úlohu v trileri "Lebky", kde sa objavila po boku Paula Walkera a Joshua Jacksona. 
V roku 2006 si zahrala v nezávislom filme "Wristcutters: A Love Story", ktorý získal pozitívne ohlasy filmových kritikov. V roku 2008 sa pripojila k hereckému obsadeniu filmu "Iron Man", kde stvárnila rolu Christine Everhart. Filmovú rolu si zopakovala aj v pokračovaní, v roku 2010. 
V roku 2013 si zahrala vo filme "Hell Baby" a v roku 2017 sa pripojila k hereckému obsadeniu televízneho seriálu "Americká manželka". Vedľajšiu úlohu získala aj vo filmoch "The Babysitter" z roku 2017 a zahrala si aj v pokračovaní, z 2020.
Súkromný život.
V rokoch 2003 až 2004 bola vydatá za investičného bankára, Roba Borna. Od roku 2007 je jej partnerom herec Sam Rockwell.
Malinište

Malinište môže byť:
Nurmijärvi

Nurmijärvi je obec vo Fínsku v kraji Uusimaa v provincii Južné Fínsko. Počet obyvateľov je 44 136 a rozloha chotára 367,26 km², z toho 5,4 km² je voda. Hustota obyvateľstva je 121,98 ob./km². Úradný jazyk je fínčina.
Nurmijärvi je rozdelené do troch mestských oblastí: Kirkonkylä, Klaukkala a Rajamäki. Z nich je Kirkonkylä administratívnym centrom a južná Klaukkala je najväčšou mestskou oblasťou z hľadiska počtu obyvateľov s približne 20 000 obyvateľmi.
Externé odkazy.
www.nurmijarvi.fi - oficiálna stránka obce
Pornainen

Pornainen () je obec vo Fínsku v kraji Uusimaa v provincii Južné Fínsko. Počet obyvateľov je 5 066 a rozloha chotára 150,09 km², z toho 3,59 km² je voda. Hustota obyvateľstva je 34,58 ob./km². Úradný jazyk je fínčina.
Externé odkazy.
www.pornainen.fi - oficiálna stránka obce
Poľana (vrch v Nízkych Tatrách; 1156 m n. m.)

Poľana () je vrch v Nízkych Tatrách. Leží nad rekreačným strediskom Krpáčovo, približne severozápadne od Brezna. 
Poloha.
Nachádza sa na juhu strednej časti Nízkych Tatier, v geomorfologickom podcelku Ďumbierske Tatry a časti Ďumbier. Leží v Banskobystrickom kraji, v okrese Brezno a na katastrálnom území obce Dolná Lehota. Najbližším sídlom je južne situovaná rekreačná osada Krpáčovo, juhovýchodne ležia Tále (Bystrá), z obcí je južným smerom ležiaca Dolná a Horná Lehota a juhovýchodne sú situované obce Mýto pod Ďumbierom a Bystrá. Vrcholom prechádza hranica Národného parku Nízke Tatry, do ktorého patrí severná polovica.
Opis.
Poľana je súčasťou západnej vetvy rázsochy, ktorá vybieha južným smerom na Babu () z Derešov () v hlavnom hrebeni. Západným smerom leží Obrštín () a Žiar (), severným Snožka () a Skalka (), východným Baba () a Mesiačik () a južným Príslop () a Okosená (). Masív patrí do povodia rieky Hron; severné a západné svahy odvodňuje Vajskovský potok, vodu z južných častí odvádza jeho prítok Červená voda. Na južnom úbočí sa nachádzajú niekdajšie antimónové bane, kam vedú náučné chodníky. Na vrchol značený chodník nevedie. Na niektorých mapách býva vrch označený ako Lom.
Výhľady.
Hrebeň i vrchol pokrýva súvislý lesný porast, neumožňujúci rozhľad. Z vhodných lokalít s redšou vegetáciou je možné pozorovať okolité vrcholy Nízkych Tatier, výnimočne tiež Veporské vrchy, Poľanu a Štiavnické vrchy.
Prístup.
Na vrchol nevedie značený turistický chodník, no do lokality „Banícky dom“ a „Antimónové bane“ vedú náučné chodníky z Krpáčova. Severozápadným úbočím vedie Vajskovskou dolinou zelená značka z Dolnej Lehoty.
Donekonečna (The Best Of 1997-2010)

Donekonečna (The Best Of 1997 - 2010) je kompilačný dvojalbum skladieb slovenskej skupiny Peha a Kataríny Knechtovej, ktorý v roku 2010 vydalo hudobné vydavateľstvo Universal Music. 
Ide o kompiláciu, prierez vtedajšou tvorbou Katky Knechtovej. Okrem širšieho výberu nahrávok skladieb so skupinou Peha, je v zbierke výber z jej sólového albumu "Zodiak" (2008). Ako bonusový prídavok je na kompilácii uvedená skladba „Muoj Bože“, ktorá bola prezentovaná ako súčasť soundtracku k filmu "Bathory" od Juraja Jakubiska, dve skladby, ktoré Katka Knechtová naspievala ako vokalistka na debut skupiny IMT Smile, pieseň „Slovensko na nohy“, či duet s českým spevákom Michalom Hrůzom, ktorý s ním naspievala na jeho album "Napořád" (2009).
Braden Holtby

Braden Holtby (* 16. september 1989, Lloydminster, Kanada) je kanadský hokejový brankár, ktorý naposledy pôsobil v tíme Dallas Stars v National Hockey League. Najviac sa preslávil ako brankár tímu Washingtonu Capitals, s ktorým získal v roku 2018 Stanleyho pohár.
V roku 2016 získal Vezina Trophy za najlepšieho brankára NHL, v roku 2017 bol na ocenenie nominovaný. Štyrikrát bol súčasťou All-Star Teamu NHL (2016, 2017, 2019, 2020).
V roku 2010 vyhral s tímom Hershey Bears Calder Cup.
V súčasnosti ho trápi nešpecifikované zranenie, kvôli ktorému pravdepodobne vynechá sezónu 2022/2023.
Kariéra.
Juniorský hokej.
Holtby hokejovo vyrastal vo svojom rodnom meste Lloydminster, kde pôsobil v lokálnych juniorských tímoch až do svojich 18 rokov. Ako prominentný prospekt sa v roku 2006 stal súčasťou hlavného mládežníckeho tímu štátu Saskatoon - Saskatoon Blades vo Western Hockey League. V roku 2007 reprezentoval Kanadu na Majstrovstvách sveta juniorov do 18 rokov. Zasiahol do jediného zápasu, v ktorom si pripísal len 83,3% úspešnosť zákrokov.
V organizácii Blades Holtby strávil zvyšok svojej juniorskej kariéry. Jeho najlepšou sezónou bol ročník 08/09, keď v 61 zápasoch udržal 91,0% úspešnosť zákrokov a stal sa súčasťou All-Star Teamu WHL. 
V roku 2008 bol v 4. kole draftovaný tímom Washington Capitals ako celkový 93. výber. Washington s ním okamžite podpísal vstupný dvojcestný päťročný kontrakt vo výške 2,933 miliónov amerických dolárov (cca priemer 570 tisíc ročne). Čiastka samozrejme platila pre prípadnú hru v NHL.
Hershey Bears a vstup do NHL.
Holtbyho profesionálna hokejová kariéra začala v sezóne 09/10, keď po krátkom pôsobení v ECHL (za tím South Carolina Stingrays), nastupoval ako brankár tímu Hershey Bears hrajúcom v American Hockey League. 
Holtby sa zaskvel už v prvej sezóne, keď vytvoril s českým brankárom Michalom Neuvirthom silný tandem a spoločne Hershey priviedli ku Calder Cupu.
Snožka

Snožka () je vrch v Nízkych Tatrách. Leží nad obcou Dolná Lehota, približne severozápadne od Brezna. 
Poloha.
Nachádza sa na juhu strednej časti Nízkych Tatier, v geomorfologickom podcelku Ďumbierske Tatry a časti Ďumbier. Leží v Banskobystrickom kraji, v okrese Brezno a na katastrálnom území obce Dolná Lehota. Najbližšími sídlami sú na juhovýchode situovaná osada Krpáčovo, južným smerom ležia Horná a Dolná Lehota a Jasenie, severovýchodne sa nachádza Demänovská Dolina. Masív patrí do Národného parku Nízke Tatry.
Opis.
Snožka zakončuje východnú vetvu rázsochy, ktorá vybieha južným smerom cez Skalku () z Kotlísk () v hlavnom hrebeni. Západným smerom susedí Žiarska hoľa () a Žiar (), južným Strmý vŕštek () a Poľana (), východným Mesiačik (), Baba () a Pálenica () a severným Dereše (), Poľana () a Skalka. Masív patrí do povodia rieky Hron; východné svahy odvodňuje Vajskovský potok, zo západných svahov voda odteká jeho prítokom Dve vody. Na vrchol nevedie značený turistický chodník. Vrcholovou časťou prechádza južná hranica Národnej prírodnej rezervácie Skalka.
Výhľady.
Hrebeň i vrchol pokrýva súvislý lesný porast, ktorý neumožňuje rozhľad. Z vhodných lokalít s redšou vegetáciou je možné pozorovať okolité vrcholy Nízkych Tatier, ojedinele tiež Štiavnické vrchy, Javorie, Poľanu a Veporské vrchy.
Prístup.
Na vrchol nevedie značená trasa, no zelená turistická značka vedie Vajskovskou dolinou východným úpätím a rovnako značená odbočka na juhozápadnom úpätí k Pamätníku obetiam lavíny.
Erovnuli Liga

Erovnuli Liga je najvyššia futbalová klubová súťaž v Gruzínsku. Liga bola založená v roku 1990 po osamotnení Gruzínska. V súčasnosti hrá v lige 10 tímov. Najúspešnejším tímom je s osemnástimi tiulmi Dinamo Tbilisi. Súčasný šampión je Dinamo Batumi. 
Externé odkazy.
https://erovnuliliga.ge/en
Veľká cena Rakúska 2022

Veľká cena Rakúska 2022 (nem. Formula 1 Rolex Großer Preis von Österreich 2022) sa uskutočnila 10. júla 2022 na pretekárskom okruhu Red Bull Ring v Spielbergu, v Štajersku. Boli to jedenáste preteky sezóny 2022 Majstrovstiev sveta Formule 1. V rámci tejto Veľkej ceny sa uskutočnil aj druhý z troch tzv. šprintov v sezóne. Šprintové preteky sa uskutočnili pred nedeľňajšou Veľkou cenou a mali dĺžku približne 100 km. Šprint určil poradie na štartovom rošte Veľkej ceny. Prvým ôsmim jazdcom boli udelené body v zostupnom poradí od 8 bodov pre víťaza až po jeden bod pre jazdca na ôsmom mieste.
Pred Veľkou cenou viedol Max Verstappen z tímu Red Bull v priebežnom poradí jazdcov pred tímovým kolegom Sergiom Pérezom a pilotom Ferrari Charlesom Leclercom.
Priebeh kvalifikácie a šprintu.
Max Verstappen vyhral kvalifikáciu, ktorá určila poradie na štarte šprintu, pred Charlesom Leclercom a Carlosom Sainzom. Sergio Pérez skončil štvrtý, ale spätne mu bol odobratý čas kola, ktorým sa dostal do záverečného kvalifikačného segmentu,
za prekročenie limitov trate všetkými štyrmi kolesami v ôsmej zákrute. Preto musel do šprintových pretekov štartovať z 13. miesta. V Q3 musela byť kvalifikácia dvakrát prerušená kvôli nehodám obidvoch jazdcov Mercedesu Lewisa Hamiltona a Georgea Russella.
V šprinte sa na prvom mieste opäť umiestnil Verstappen. Na druhom mieste skončil Charles Leclerc a na treťom Carlos Sainz. Najviac si polepšil Sergio Pérez, ktorý sa posunul o osem miest na piatu priečku.
Priebeh pretekov.
Charles Leclerc dokázal na Veľkej cene Rakúska po siedmich pretekoch bez víťazstva opäť zvíťaziť. V priebehu pretekov musel na trati trikrát predbehnúť Maxa Verstappena, ktorého dokázal udržať za sebou aj napriek technickým problémom v závere pretekov, čo znamenalo, že holandský jazdec skončil druhý. Stupne víťazov doplnil Lewis Hamilton, ktorý po dvoch tretích miestach na Veľkej cene Kanady a Veľkej ceny Veľkej Británie získal v Štajersku svoje tretie pódiové umiestnenie za sebou. 
Carlos Sainz, ktorý mal dlho našliapnuté na pódium, musel predčasne odstaviť svoje auto, pretože mu začal horieť motor. Pre Sergia Péreza sa preteky pre ďalšieho uchádzača o umiestnenie v prvej trojke skončili predčasne po tom, ako sa jeho monopost poškodil pri kontakte s Georgeom Russellom v prvom kole pretekov, keď sa ho snažil predbehnúť na vonkajšej strane štvrtej zákruty. Russell podľa názoru stewardov spôsobil tento incident a dostal za to 5-sekundovú penalizáciu. 
Mick Schumacher získal v týchto pretekoch svoj druhý bodový výsledok za sebou po tom, čo prvýkrát bodoval na Veľkej cene Veľkej Británie. Fernando Alonso, ktorý deň pred Veľkou cenou nemohol štartovať v šprinte kvôli technickým problémom, a preto musel do samotnej Veľkej ceny štartovať z posledného miesta, skončil desiaty.
Výsledky.
Kvalifikácia.
Poznámky:
Šprint.
Poznámky:
Preteky.
Poznámky:
Magdalena Sadowska

Magdalena Sadowska (26. augusta 1979, Świdnica) je poľská volejbalová hráčka. Hrá na pozícii diagonálnej. 
Klubové úspechy.
Majstrovstvá Poľska:
Nemecký pohár:
Chares z Lindosu

Chares alebo Charés () bol grécky sochár na prelome 4. a 3. stor. pred Kr.
Chares pochádzal z Lindosu, mesta na ostrove Rodos. Sochárska škola ostrova Rodos bola po Alexandrijskej a Pergamonskej bezpochyby najdramatickejšou helenistickou sochárskou školou, kde sa usadilo niekoľko Lyssipových žiakov. Chares, ktorý bol jedným z nich, začiatkom 3. storočia pred Kr. vytvoril kolosálnu sochu Hélia (boha Slnka, patróna ostrova), tzv. Rodoský kolos (stál pred vchodom do rodoského prístavu), ktorý sa o päťdesiatšesť rokov stal obeťou zemetrasenia, ale jeho zvyšky mohli ľudia obdivovať ešte aj za Plíniových čias.
Plínius o tom zaznamenal: „"Ale dielo, ktoré prekonalo všetky obdivom, bola kolosálna socha Rodoského Hélia, ktorú vyrobil Lyssipov žiak Chares z Lindosu. Táto socha bola 70 lakťov vysoká (cca 32 m) po 56 rokoch ju zničilo zemetrasenie, ale aj keď leží na zemi, je to zázrak. Málokto dokáže obopnúť ruky okolo jeho palca a prstov väčšími ako je väčšina sôch. Rozľahlé jaskyne zívajú v jeho končatinách, ktoré boli odlomené, a je v nich vidieť veľké masy skál, ktoré ju svojou váhou mali stabilizovať pri základni. Podľa tradície práca na ňom trvala dvanásť rokov a stála 300 talentov, ktoré získali z (predaja) obliehacích strojov, ktoré tu zanechal Démetrios, keď sa po dlhom obliehaní Rodosu znechutený obliehania vzdal."“ Plínius tiež uvádza, že ďalším známym Charedovým dielom bola kolosálna hlava, ktorú na Kapitol v Ríme venoval konzul P. Lentulus v roku 57 pred Kr. (na Kapitole boli dve hlavy, venované konzulom P. Lentulom, tú druhú zhotovil Decius.). 
Bronzovú sochu boha Hélia dali obyvatelia Rodosu zhotoviť okolo roku 290 pred Kr. (podľa niektorých zdrojov ju zhotovili v rokoch 294 až 282 pred Kr.) na pamiatku toho, že v roku 304 pred Kr. za pomoci egyptského vládcu Ptolemaia I. Sotera úspešne odrazili útok macedónskeho panovníka Démetria I. Chares na svoje dielo s hrdosťou napísal: "„Kolos, na ktorý sa pozeráš, je vysoký osemdesiat lakťov a vytvoril ju Chares, rodák z Lindosu.“" Dielo, ktoré Chares vytvoril, bolo zaradené medzi sedem divov starovekého sveta. V roku 224 pred Kr., teda 56 rokov po jeho dokončení, sochu zničilo zemetrasenie. Rodoský kolos Roďania (údajne) na príkaz orákula nesmeli obnoviť. Socha zostala v ruinách osemstodeväťdesiatštyri rokov, než ju v roku 672 predali Saracéni, ktorí boli vtedy pánmi ostrova, židovskému obchodníkovi z Edessy, a ten ju odniesol na deväťsto ťavách.
Sextos Empeirikos (v diele Pros logikous, Πρὸς λογικούς 1.107) uvádza možno nepravdepodobný príbeh, že Chares pred dokončením sochy boha Hélia spáchal samovraždu, pretože náklady na sochu prevyšovali získaný finančný obnos. Posledné práce na soche, podľa neho, dokončil Laches z Lindosu.